stanford-oval/wikipedia huggingface dataset:
Jeffrey Ullman

Jeffrey David Ullman (s. 22. marraskuuta 1942 New York) on yhdysvaltalainen tietojenkäsittelytieteilijä. Hän on tunnettu työstään kääntäjäteknologioiden ja -algoritmien parissa, sekä aihettä käsittelevistä oppikirjoistaan (Alfred Ahon kanssa). Hänelle myönnettiin Turing-palkinto vuonna 2020.
Julkaisuja

Compilers: Principles, Techniques, and Tools (Alfred Ahon ja Ravi Sethin kanssa, Addison-Wesley, 1986)
Principles of Compiler Design (Alfred Ahon kanssa, Addison-Wesley, 1977)
Javier Castillejo

| Javier Castillejo |
| --- | --- |

Henkilötiedot
Koko nimi:  Francisco Javier Castillejo Rodriguez
Syntynyt: 22. maaliskuuta 1968 (ikä 56) Parla
Kansalaisuus:  Espanja
Nyrkkeilijä
Lempinimi:  El Lince de Parla
Painoluokka:  keskisarja
Kätisyys:  oikeakätinen
Ammattilaistilastot
Ottelut:  72
Voitot:  62
– tyrmäysvoitot:  43
Tappiot:  8
Ratkaisemattomat:  1
Ei tuomiota/ mitätöity:  0
Francisco Javier Castillejo (s. 22. maaliskuuta 1968) on espanjalainen nyrkkeilijä. Hän on ammattinyrkkeilyn entinen maailmanmestari sekä WBA-liiton keskisarjassa että WBC-liiton ylemmässä välisarjassa.
Ammattilaisura

Javier Castillejo debytoi ammattilaisena 22. heinäkuuta 1988. Hän voitti 30 ensimmäisestä ottelusta 29 ja saavutti välisarjan Espanjan mestaruuden 19. lokakuuta 1991 sekä WBC-liiton espanjankielisen maailman mestaruuden 12. joulukuuta 1992. Saman painoluokan WBA-liiton maailmanmestaruudesta hän otteli 24. huhtikuuta 1993, mutta hallitseva mestari Julio Cesar Vasquez voitti yksimielisellä tuomaripäätöksellä.
EBU-liiton Euroopan mestaruuden Castillejo saavutti 11. tammikuuta 1994 voittamalla Bernard Razzanon. Ranskalainen hallitseva mestari luovutti kuudennessa erässä. Castillejo puolusti menestyksekkäästi mestaruutensa neljä kertaa runsaan puolen vuoden aikana, kunnes hän menetti sen Laurent Boudouanille 3. tammikuuta 1995. Castillejo ja Boudouani kohtasivat uudestaan seuraavana vuonna, mutta Boudouani voitti taas. 2. heinäkuuta 1997 Castillejo pääsi taas ottelemaan EBU-mestaruudesta, ja tällä kertaa hän voitti Ahmet Dottuevin.
Ammattilaisura > Kahden liiton maailmanmestariksi

29. tammikuuta 1999 Javier Castillejo kohtasi Keith Mullingsin WBC-liiton ylemmän välisarjan maailmanmestaruusottelussa. Espanjalainen haastaja voitti ottelun ja nousi maailmanmestariksi. Hän onnistui puolustamaan mestaruuttaan viisi kertaa vuosina 1999 ja 2000. Hän kohtasi Oscar de la Hoyan 23. kesäkuuta 2001 Las Vegasissa. Ottelu kesti 12 erää mutta päättyi de la Hoyan voittoon yksimielisellä tuomaripäätöksellä.
Castillejo voitti vapaan EBU-liiton Euroopan unionin mestaruuden ylemmässä välisarjassa ottelussa Xavier Moyaa vastaan 11. tammikuuta 2002. Samana vuonna 12. heinäkuuta hänestä tuli WBC-liiton "väliaikainen" maailmanmestari, kun hän voitti Roman Karmazinin. Hän menetti väliaikaisen mestaruuden, koska hän ei otellut varsinaista mestaria Shane Mosleya vastaan.
15. heinäkuuta 2006 Catillejo voitti Saksan Felix Sturmin keskisarjan WBA-liiton MM-ottelussa, ja Castillejo saavutti näin myös toisen suuren liiton maailmanmestaruuden. 2. joulukuuta 2006 Castillejo hävisi mestaruusottelussa Mariano Natalio Carreralle teknisellä tyrmäyksellä, mutta Carrera kärähti kielletyn aineen käytöstä ja Castillejo sai mestaruutensa takaisin 23. helmikuuta 2007. 28. huhtikuuta hän menetti mestaruutensa Felix Sturmille.
Vuonna 2008 Castillejo otteli kerran. EBU:n tittelikamppailussa ja samalla käydyssä WBA-liiton karsintaturnauksessa hän hävisi saksalaiselle Sebastian Sylvesterille tyrmäyksellä kamppailun viimeisessä erässä.
Vuonna 2009 Castillejo palasi kehään. Kamppailussa hän kohtasi maanmiehensä Pablo Navascuesin. Ottelu päättyi ratkaisemattomaan täysien erien jälkeen.
Aiheesta muualla

Javier Castillejo BoxRec.com. (englanniksi)
Jonte Karlsson

| Jonte Karlsson> Henkilötiedot |
| --- | --- |
Koko nimi:  Joon-Olof ”Jonte” Karlsson
Syntynyt: 20. syyskuuta 1957 (ikä 67) Nyköping, Ruotsi
Kansalaisuus:   Ruotsi
Koripalloilija
Pituus:  203 cm
Paino:  100 kg
Pelaajaura
Seurajoukkueet
 :  Södertälje BBK Jämtland Basket
Maajoukkueet
1975–x:   Ruotsi
Ottelut (pisteet):  206 (1 860)
Valmennusura
1999–2000:   Ruotsi
Aiheesta muualla
64905 ja 500857/_//players.html FIBA
Joon-Olof ”Jonte” Karlsson (s. 20. syyskuuta 1957 Nyköping) on ruotsalainen kilpauransa päättänyt koripalloilija ja koripallovalmentaja.
Södertälje BBK:ta ja Jämtland Basketia edustanut Karlsson pelasi Ruotsin miesten maajoukkueessa 206 maaottelua ja teki niissä 1 860 pistettä. Hän kuului maajoukkueen turnauskokoonpanoihin Moskovan kesäolympialaisissa 1980 ja Ranskan EM-kilpailuissa 1983.
Pelaajauransa jälkeen Karlsson on toiminut koripallovalmentajana yltäen muun muassa Ruotsin mestaruuteen. Hän valmensi Ruotsin miesten maajoukkuetta vuosina 1999–2000.
Aiheesta muualla

Profiili FIBA Archive (englanniksi)
Profiili FIBA Archive (englanniksi)
Profiili FIBA Archive (englanniksi)
Jonquière Marquis

| Jonquière Marquis |
| --- | --- |

Perustettu:  1996
Entiset nimet:  Saint-Lin-Laurentides Gladiateurs (1996–1997) Sainte-Thérèse Chiefs (1997–1998) Laval Chiefs (1998–2005) Laval Summum Chiefs (2005–2006) St-Jean Summum Chiefs (2006-2008) Saguenay 98.3 (2008–2009) Saguenay Marquis (2009–2012) Jonquière Marquis (2012- ) 
Kaupunki:  Saguenay, Quebec
Kotiareena:  Palais des Sports de Saguenay
Sarjataso:  LNAH
Värit:                
Toimitusjohtaja:  Dean Lygitsakos
Päävalmentaja:  Dean Lygitsakos
Omistaja:  Marc Boivin Martin Gravel Éric Claveau Sylvain Lavoie 
Infobox OKVirheellinen NIMI-arvo: 
Jonquière Marquis on kanadalainen jääkiekkoseura, joka on kotoisin Saguenaysta Quebecista. 
Se pelaa LNAH-liigaa.
Aiheesta muualla

Jonquière Marquisin verkkosivut (Arkistoitu – Internet Archive) (ranskaksi)
Gesine Schwan

| Gesine Schwan |
| --- | --- |
 Gesine Schwan vuonna 2015.
Henkilötiedot
Syntynyt: 22. toukokuuta 1943 (ikä 81) Berliini
Kansalaisuus:  Saksa
Ammatti:  professori ja poliitikko
Poliitikko
Puolue:  Saksan sosiaalidemokraattinen puolue (SPD)
 Nimikirjoitus
Aiheesta muualla
www.gesine-schwan.de
Gesine Schwan (s. 22. toukokuuta 1943 Berliini) on saksalainen professori ja poliitikko. Hän on Frankfurt (Oder):in Viadrina-Eurooppa yliopiston rehtori ja Saksan sosiaalidemokraattinen puolueen presidenttiehdokas vuosien 2004 ja 2009 vaaleissa.
Schwan väitteli tohtoriksi vasemmistolaisesta Marx-kritiikistä. Hän on kuulunut SPD:n periaatetyöryhmään vuodesta 1977, mutta hänet erotettiin välillä ”liian oikeistolaisena”.  Hän on asiantuntija Saksan–Puolan-suhteissa.
Schwan hävisi presidentinvalinnan 2004 Horst Köhlerille. SPD asetti hänet uudelleen ehdolle toukokuun 2009 vaaliin jatkokaudelle hakevaa Köhleria vastaan, mikä suututti Köhlerin edustaman SPD:n hallituskumppani CDU:n.
Aiheesta muualla

Kuvia tai muita tiedostoja aiheesta Gesine Schwan Wikimedia Commonsissa
Ghislain de Rasilly

Ghislain Marie Raoul Suzanne de Rasilly SM (s. 9. heinäkuuta 1943 Juvardeil) on ranskalainen Wallis ja Futunalla toimiva roomalaiskatolinen piispa. Hänet vihittiin papiksi 6. marraskuuta 1971 ja nimitettiin Wallis et Futunan hiippakunnan johtoon 20. kesäkuuta 2005. Piispaksi vihkiminen seurasi 7. elokuuta. Pääkonsekraattorina toimi Charles Daniel Balvo, jota avustivat Michel-Marie-Bernard Calvet ja Lolesio Fuahea.
Johannes Alarik von Knorring

Johannes Alarik von Knorring (31. toukokuuta 1847 Valkeala – 14. maaliskuuta 1909 Helsinki) oli suomalainen hovioikeudenneuvos, vapaaherra ja moninkertainen valtiopäivämies.
Von Knorringin vanhemmat olivat tuomari, vapaaherra Sebastian von Knorring ja Fredrika Ottiliana Finckenberg ja puolisot vuodesta 1875 Ina Johanna Ringbom (k. 1887) ja Jenny Nana Gustava Jägerskiöld. Von Knorring tuli ylioppilaaksi Turussa, suoritti tuomarintutkinnon 1870 ja sai varatuomarin arvon 1873. Hän oli pitkään Turun hovioikeuden palveluksessa, toimien hovioikeudenneuvoksena 1900–1903 ja uudelleen vuodesta 1907, sen jälkeen kun oli ollut välillä poliittisista syistä tehtävästä erotettu.
Von Knorring oli aatelissäädyssä edustaja valtiopäivillä 1885, 1891, 1894, 1897, 1899, 1900, 1904–1905 ja 1905–1906.
Gesellschaft für bedrohte Völker

Gesellschaft für bedrohte Völker on saksalainen ihmisoikeusjärjestö, jonka toimipaikka on  Göttingen. Sen tavoitteena on levittää tietämystä viranomaisten toimien kohteeksi joutuneista vähemmistöryhmistä eri maissa ja suojella niitä. Sillä on Yhdistyneiden kansakuntien myöntämä neuvoa-antava asema, ja sillä on Euroopan neuvostossa osallistujan asema.
Järjestön pääsihteeri on Tilman Zülch.
Aiheesta muualla

Wikimedia Commonsissa on kuvia tai muita tiedostoja aiheesta .
Järjestön verkkosivusto
Johannes Alikoski

| Johannes Alikoski> Henkilötiedot |
| --- | --- |
Syntynyt: 28. elokuuta 1929 Siilinjärvi
Kuollut: 24. tammikuuta 2014 (84 vuotta) Helsinki
Koulutus ja ura
Tutkinnot:  Helsingin yliopisto
Tutkimusalue:  empiirinen kasvatustiede
Palkinnot:  Laguksen palkinto
Johannes Alikoski (28. elokuuta 1929 Siilinjärvi – 24. tammikuuta 2014 Helsinki) oli suomalainen kasvatustieteilijä. Hänen väitöskirjansa opetustaidon ainesidonnaisuudesta vuodelta 1969 sai Suomalaisen tiedeakatemian myöntämän Laguksen palkinnon. Sen jälkeen hän oli vuodesta 1970 Helsingin yliopiston empiirisen kasvatustieteen apulaisprofessori.
Alikoski oli Aikakauskirja Kasvatuksen toimitussihteeri, toimittaja ja päätoimittaja ja myös Kasvatustieteellisen seuran (FERA) esimies.
Joutjärven seurakunta

| Joutjärven evankelis-luterilainen seurakunta |
| --- | --- |

 tunnus :  sijainti 
 Joutjärven kirkon kellotornissa on hyvin jyrkkä katto. Unto Ojosen suunnittelema seurakunnan lähikirkko valmistui vuonna 1962
Tunnustuskunta:  evankelis-luterilainen
Hiippakunta:  Mikkelin hiippakunta
Rovastikunta:  Päijät-Hämeen rovastikunta
Seurakuntayhtymä:  Lahden seurakuntayhtymä
Pääkirkko:  Joutjärven kirkko
Perustettu:  1960
Jäsenmäärä:  13 836 (2022)
– Osuus asukkaista:  61,9 %
Kirkollisvero:  1,45 %
Kirkkoherra:  Hannes Wallin
Sivusto
Infobox OKVirheellinen NIMI-arvo: 
Joutjärven seurakunta on 1960 perustettu Suomen evankelis-luterilaisen kirkon Mikkelin hiippakunnan Päijät-Hämeen rovastikunnan paikallisseurakunta, joka toimii Lahdessa Ahtialan, Kiveriön, Joutjärven ja Möysän alueella. Se on jäsenmäärältään Lahden seurakuntayhtymän kolmanneksi suurin seurakunta, ja sillä oli vuoden 2007 lopussa 16 305 jäsentä ja vuonna 2017 heitä oli 14 817.
Seurakunnan piirissä on ollut runsaasti viidennen herätysliikkeen toimintaa jo kymmenien vuosien ajan. Seurakunta on liittynyt ainoana Suomen evankelis-luterilaisen kirkon seurakuntana Suomen Evankelisen Allianssin jäseneksi.
Papisto

Seuraavat henkilöt ovat toimineet Joutjärven seurakunnan kirkkoherroina:
1986: vt. Jouko Vesala
1987–1992: Risto Santala
1992–2013: Seppo Hämäläinen
2013→ Hannes Wallin
Aiheesta muualla

Joutjärven seurakunnan kotisivut
Gianni Meersman

| Gianni Meersman |
| --- | --- |
 Gianni Meersman Dunkerquen neljän päivän ajossa 2010.
Henkilötiedot
Syntynyt: 5. joulukuuta 1985 (ikä 38)
Kansalaisuus:   Belgia
Pyöräilijä
Pituus:  177 cm
Paino:  63 kg
Laji:  maantie
Rooli:  ajaja
Ura
Amatöörijoukkue(et)
2005–2006:  Wielergroep Beveren 2000
Ammattilaisjoukkue(et)
2007 2008–2011 2012–19.2.2013 20.2.2013–2014 2015–2016:  Discovery Channel Pro Cycling Team Française des Jeux / FDJ Lotto-Belisol Omega Pharma-Quick Step Etixx-Quick Step
Suurimmat voitot
 Espanjan ympäriajo, 2 etappia Pariisi–Nizza, etappi Katalonian ympäriajo, 2 etappia Tour de Romandie, etappi Critérium du Dauphiné, pistekilpailu 2013 
 Tiedot päivitetty: 2. tammikuuta 2017 
Aiheesta muualla
www.giannimeersman.be
Gianni Meersman (s. 5. joulukuuta 1985 Tielt) on belgialainen entinen maantiepyöräilijä. Hän aloitti ammattilaisuransa Discovery Channel Pro Cycling Teamissa 2007, edusti FDJ:tä 2008–2011 sekä Lotto-Belisol-tallia vuodesta 2012 helmikuuhun 2013, jolloin siirtyi Omega Pharma-Quick Step -joukkueeseen, jossa hän myös ajoi uransa loppuun asti.
Meersman ilmoitti joulukuussa 2016 lopettavansa uransa rutiinitarkastuksessa todettujen sydämen rytmihäiriöiden vuoksi. Hän oli sitä ennen ehtinyt tehdä vuoden sopimuksen Fortuneo-Vital Concept -joukkueen kanssa.
Saavutuksia

Lähteet: Cyclingbase, Cycling Archives
Handzame Classic 2015 : Antoine Demoitié (2), Gianni Meersman (1) & Tiesj Benoot (3).
Franklin Chang-Diaz

| Franklin Chang-Diaz |
| --- | --- |
 Franklin Chang-Diaz
Henkilötiedot
Syntynyt: 5. huhtikuuta 1950 (ikä 74) San José, Costa Rica
Kansalaisuus:  yhdysvaltalainen
Ammatti:  fyysikko
Ura
Tyyppi:  astronautti
Aika avaruudessa:  66 päivää 18 tuntia 16 minuuttia
Lennot

:  STS-61-C
 
:  STS-34
 
:  STS-46
 
:  STS-60
 
:  STS-75
 
:  STS-91
 
:  STS-111
 
Franklin Ramón Chang-Díaz  (s. 5. huhtikuuta 1950) on entinen costaricalais-yhdysvaltalainen astronautti ja seitsemän avaruussukkulalennon veteraani. Hänellä on avaruuslentojen lukumäärän ennätys yhdessä Jerry L. Rossin kanssa. Hän oli yksi ensimmäisistä latinotaustaisista avaruudessa.
Varhainen elämä ja koulutus

Chang-Diaz syntyi  San Joséssa, Costa Ricassa. Hänen Costa Ricassa syntyneistä vanhemmistaan isällä on kiinalaiset sukujuuret ja äidillä espanjalaiset. Chang-Diaz muutti Yhdysvaltoihin opintojen vuoksi. Hänellä on University of Connecticutista koneenrakennuksen alempi korkeakoulututkinto vuodelta 1973 ja tohtorintutkinto sovelletusta plasmafysiikasta MIT:stä vuodelta 1977. MIT:ssä hän tutki ydinfuusiota ja plasmaan perustuvaa raketin työntövoimaa.
Chang-Diaz on naimisissa louisianalaisen Peggy Marguerite Doncasterin kanssa. Heillä on neljä  lasta.  Chang-Diazin tytär Sonia Chang-Díaz on valittu Massachusettsin osavaltiosenaattiin.
Ura NASAssa

Vuonna 1980 NASA valitsi hänet astronauttikoulutukseen. Hän lensi ensimmäistä kertaa avaruussukkulalennolla STS-61-C vuonna 1986. Seuraavaksi hän osallistui avaruussukkulalennoille STS-34 (1989), STS-46 (1992), STS-60 (1994), STS-75 (1996), STS-91 (1998) ja STS-111 (2002). Lennolla STS-111 hän osallistui kolmelle  avaruuskävelylle Philippe Perrinin kanssa osana Kansainvälisen avaruusaseman kokoonpanotyötä. Hän toimi myös Advanced Space Propulsion Laboratoryn johtajana  Johnsonin avaruuskeskuksessa vuodesta 1993 vuoteen 2005. Chang-Diaz jäi eläkkeelle NASAsta vuonna 2005.
Ura NASAn jälkeen

Chang-Diaz toimii dosenttina Ricen yliopistossa ja Houstonin yliopistossa. Hän loi VASIMR-rakettimoottorin, mitä kehittää hänen yrityksensä Ad Astra Rocket Company.  VASIMR voi teoriassa kuljettaa raketin Marsiin 39 päivässä. Hänet on synnyinmaassaan Costa Ricassa palkittu urastaan ja tieteellisistä saavutuksistaan useilla eri tavoilla, muun muassa nimitetty kunniakansalaiseksi. Latinalaisen Amerikan nimeämiskäytännön mukaisesti hänet tunnetaan tyypillisesti nimellä Franklin Chang.
Aiheesta muualla

Wikimedia Commonsissa on kuvia tai muita tiedostoja aiheesta .
Ad Astra Rocket
Advanced Space Propulsion Laboratory (Arkistoitu – Internet Archive)
NASAn elämäkerta
Spacefactsin elämäkerta: Franklin Chang-Diaz
Franklin Chang-Diazin kotisivu (Arkistoitu – Internet Archive)
NOVA scienceNOW profile
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Franklin Chang-Diaz
Käännös suomeksi
Jonsonindurra

| Jonsonindurra |
| --- | --- |

Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Kladi::  Commelinids
Heimo::  Heinäkasvit Poaceae
Suku::  Durrat Sorghum
Laji::  halepense
Kaksiosainen nimi
 Sorghum halepense  (L.) Pers. 
Katso myös
   Jonsonindurra Wikispeciesissä   Jonsonindurra Commonsissa 
Infobox OKNimi-testi OK: 
Jonsonindurra eli itämaittendurra (Sorghum halepense) on 1–2 metriä korkeaksi kasvava heinälaji, joka muistuttaa viljana viljeltyä durraa eli kirjodurraa (Sorghum bicolor). Siitä poiketen jonsonindurra on monivuotinen ja tekee maarönsyjä. Sen tähkylät varisevat röyhystä jyvien kypsyessä.
Jonsonindurra kasvaa alkuperäisenä Pohjois-Afrikassa ja Aasian länsiosassa. Suomessa lajia on tavattu satunnaistulokkaana muutamia kymmeniä kertoja, varsinkin 2010-luvulta alkaen.
Aiheesta muualla

Suomen Lajitietokeskus: Jonsonindurra – Sorghum halepense
Judd

Juddin moottori
Judd oli Formula 1-sarjassa kausina 1988–1992 käytetty moottori. Yhtiön perusti John Judd yhdessä Jack Brabhamin kanssa.
F1-Historia

Judd tuli ensimmäistä kertaa F1-sarjaan vuonna 1988 kolmen tallin moottorinvalmistajana. Tallit olivat edellisen kauden mestaritalli Williams, sekä March ja Ligier. Ensimmäisen kilpailun saldo ei ollut huikea, koska ainoa maaliin päässyt Judd-moottoria käyttänyt kuljettaja Stefan Johansson oli yhdeksäs jääden kolme kierrosta voittaja Alain Prostista. Yhdeltä hajosi kytkin, toiselta vaihdelaatikko, ja lopuilta kolmelta moottori. Ensimmäisen pisteen Judd-moottorille toi Williamsin Riccardo Patrese, kun hän oli kuudes kauden kolmannessa GP:ssä Monacossa. Vuonna 1989 Judd toimitti moottoreita neljälle tiimille: Marchille jo toista kautta, sekä uusina tiimeinä EuroBrunille, Brabhamille ja Lotukselle. Juddin lyhyen historian parhaimmat saavutukset olivat neljä 2. sijaa, joista kolme vuonna 1988 ja yksi 1990, neljä 3. sijaa, (yksi 1988, kaksi 1989, sekä yksi 1991) sekä kolme nopeinta kierrosta.
Geserin kalenteri

Geserin kalenteri Istanbulin arkeologisella museolla.
Geserin kalenteri on Israelista muinaisen Geserin kaupungista kaivauksissa löydetty 900-luvun loppupuolelta ennen ajanlaskun alkua peräisin oleva teksti. Teksti on eri näkemysten mukaan on joko hepreaa tai foinikiaa. Sen käyttötarkoituksesta ei ole varmuutta, mutta sen on tulkittu olevan kalenteri. Todennäköisesti kyseessä on muistamisen avuksi laadittu runo. Geserin kalenteri on nykyisin Istanbulin arkeologisen museon kokoelmissa.
Kalenteri

Geserin kalenteri löytyi Israelista muinaisen Geserin kaupungin kaivauksissa, Sefelan alueelta vuonna 1908. Nykyisin sitä säilytetään Istanbulin arkeologisessa museossa. Kalenterin teksti on kaiverrettu noin 11 senttimetriä korkeaan ja 7 senttimetriä leveään kalkkikivilaattaan foinikialaisilla aakkosilla. Teksti on siinä käytettyjen kirjainmuotojen perusteella peräisin 900-luvun loppupuolelta eaa. Tutkijat eivät ole yksimielisiä, onko tekstin kieli hepreaa vai foinikiaa. Teksti on seitsemän riviä pitkä ja lisäksi sen marginaaliin ja laatan kääntöpuolelle on kirjoitettu nimi.
Tekstin lukutapa on melko yksiselitteinen, mutta sen käyttötarkoitus on epävarma. Koska siinä luetellaan maatalousvuoden keskeisiä toimia, kyseessä on tulkittu olevan kalenteri. Sitä on pidetty esimerkiksi kirjurioppilaan harjoituksena tai verotusta varten kirjoitettuna. Todennäköisesti kyseessä on muistamisen avuksi laadittu runo.
Geserin kalenterin tekstissä ensimmäisenä maatalousvuoden toimintona ei mainita kylvöä vaan sana ”korjuu”. Sillä viitataan syksyllä kypsyneen hedelmäsadon korjaamiseen. Tärkeimpänä tehtävänä silloin oli poimia oliivit. Geserin alueella se tapahtui syys–marraskuussa. Kyseessä oli syksyn viimeinen sadonkorjuutehtävä, ennen kuin syyssateiden alettua maanmuokkaus aloitti taas uuden satokauden. Hyvänä kasvukautena vallitsi rytmi, jossa oli koko ajan jokin kylvö- tai korjuutyö käynnissä.
Kalenterin teksti

1 Kaksi kuukautta on korjuuta.

2 Kaksi kuukautta on kylvöaikaa.

3 Kaksi kuukautta on jälkikylvön aikaa.

4 Yksi kuukausi on heinänkorjuuta.

5 Yksi kuukausi on ohran korjuuta.

6 Yksi kuukausi on korjuuta ja punnitsemista.

7 Kaksi kuukautta on viininkorjuuta.

8 Yksi kuukausi on kesäkorjuuta.
Marginaali:

Abija[hu.]
Kääntöpuoli:

Penijahu.
Rivi 4 on tekstin ongelmallisin kohta. Siinä mainitaan ”pellavanleikkuu”. Pellavan korjuu tekstin kuvaamaan vuodenaikaan helmi–maaliskuussa oli mahdollista vain Jordanin laaksossa. Lisäksi pellavan kasvatuksesta on vähän merkkejä rautakauden Palestiinasta ja pellava on todennäköisesti tuotu pääosin Egyptistä. Onkin ajateltu, että vaikka tekstissä puhutaan sananmukaisesti pellavasta, ilmaisulla on tarkoitettu mahdollisesti heinänkorjuuta. Tähän aikaan vuodesta todennäköisesti korjattiin ja varastoitiin heinäkasveja karjalle rehuksi, kuten palestiinalaisilla oli tapana tehdä esimerkiksi vielä 1900-luvun alussa.
Ilmaisu ”kaksi kuukautta” on tekstissä sananmukaisesti muodossa ”hänen kaksi kuukauttaan”. Sana ”kuukausi” on kontekstista päätellen duaalimuodossa merkityksessä ”kaksi kuukautta”, koska näin kalenteri saadaan kattamaan koko vuoden, yhteensä kaksitoista kuukautta. Sanaan on lisätty yksikön kolmannen persoonan omistuspääte ”hänen” maskuliinimuodossa. Sillä viitataan maanviljelijään.
Kylvöaika viittaa viljojen kylvämiseen marras-joulukuussa ja jälkikylvö erilaisten kasvisten kylvämiseen, joka tapahtui joulu-helmikuussa. Heinänkorjuu on kirjaimellisesti ”pellavanleikkuuta” ja ohran korjuu tapahtui huhtikuussa. Korjuu viittaa vehnän korjaamiseen toukokuussa ja viljojen punnitsemiseen. Viinisato korjattiin ja viiniköynnökset hoidettiin kesä-elokuussa ja kesäkorjuu viittaa kesähedelmien keräämiseen elokuussa.
Geserin raunioita.
Jäljennös Tel Geserin raunioilla.
Ghislaine Maxwell

| Ghislaine Maxwell |
| --- | --- |
 Maxwellin pidätysvalokuva.
Henkilötiedot
Syntynyt: 25. joulukuuta 1961 (ikä 62) Maisons-Laffitte, Île-de-France, Ranska
Kansalaisuus:  britti ranskalainen yhdysvaltalainen
Muut tiedot
Rikokset:  alaikäisen ihmiskauppa seksuaalisessa hyväksikäyttötarkoituksessa ym. seksuaalirikoksia
Vangittu:  heinäkuu 2021
Ghislaine Maxwell ([ɡiː’leɪn]; s. 25. joulukuuta 1961 Maisons-Laffitte, Île-de-France, Ranska) on brittiläinen entinen seurapiirihenkilö ja seksuaalirikollinen, joka tunnetaan yhteydestään yhdysvaltalaiseen seksuaalirikolliseen Jeffrey Epsteiniin. Epsteinin seksuaalirikosten vyyhtiin on linkitetty myös useita muita julkisuuden henkilöitä, mahdollisesti tunnetuimpana Britannian kuninkaalliseen perheeseen kuuluva prinssi Andrew.
Maxwell todettiin 29. joulukuuta 2021 syylliseksi useisiin seksuaalirikoksiin, mukaan lukien alaikäisen ihmiskauppa seksuaalisessa hyväksikäyttötarkoituksessa. Hänet tuomittiin vuosina 1994–2004 tehdyistä rikoksista. 28. kesäkuuta 2022 Maxwell tuomittiin 20 vuodeksi vankilaan. Hän harjoittaa juutalaisuutta vankilassa. Elokuussa 2022 Maxwellin puolustuksesta vastannut lakimiesfirma haastoi tämän oikeuteen, koska Maxwell ei ollut maksanut näille 878 000 Yhdysvaltain dollarin laskuaan.
Maxwell on brittiläisen mediamoguli Robert Maxwellin tytär. Maxwellilla on sekä Ranskan, Yhdistyneen kuningaskunnan, että Yhdysvaltain kansalaisuudet.
Aiheesta muualla

Kuvia tai muita tiedostoja aiheesta Ghislaine Maxwell Wikimedia Commonsissa
Judd Gregg

Judd Gregg
Judd Gregg (s. 14. helmikuuta 1947 Nashua, New Hampshire) on yhdysvaltalainen republikaanisen puolueen poliitikko. Hänen isänsä Hugh Gregg oli New Hampshiren kuvernööri.
Gregg valmistui Phillips Exeter -akatemiasta, Columbian yliopistosta ja Bostonin yliopistosta. Hän tuli valituksi Yhdysvaltain edustajainhuoneeseen vuonna 1980 ja uudelleen vuosina 1982, 1984 ja 1986. Hän ei ollut ehdolla vuonna 1988, mutta toimi kaksi kautta New Hampshiren kuvernöörinä vuosina 1989–1993.
Gregg edusti New Hampshirea Yhdysvaltain senaatissa 3. tammikuuta 1993 – 3. tammikuuta 2011. Hän ei ollut ehdolla vuoden 2010 senaatinvaaleissa.
Aiheesta muualla

Kuvia tai muita tiedostoja aiheesta Judd Gregg Wikimedia Commonsissa
Gianni Pittella

Gianni Pittella vuonna 2010.
Gianni Pittella (s. 19. marraskuuta 1958 Lauria, Potenzan maakunta) on italialainen poliitikko ja Euroopan parlamentin jäsen vuodesta 1999. Hän toimi parlamentin varapuhemiehenä 2009–2014 ja on ollut sosialistien ja demokraattien ryhmän puheenjohtaja heinäkuusta 2014. Pittella edustaa Italian Demokraattista puoluetta.
Vuosina 1999–2002 Pittella oli Euroopan parlamentin Armenian, Azerbaidžanin ja Georgian parlamentaarisen yhteistyövaliokunnan valtuuskunnan varapuheenjohtaja. Hän on ollut budjettivaliokunnan (1999–2009), sisämarkkina- ja kuluttajansuojavaliokunnan (2009–2012) sekä kulttuurivaliokunnan (2012–2014) jäsen.
Aiheesta muualla

Gianni Pittella Euroopan parlamentin sivuilla
Gianni Pittellan verkkosivut